hvordan rengører jeg bedst min termorude?
den første rengøring efter byggeriets afslutning skal altid udføres med rigelige mængder vand for at undgå ridser, forårsaget af fx støv, sand, og mørtel. den normale vinduespudsning udføres nemmest med klud eller blød børste og gummiskraber. vask af med koldt vand tilsat en teskefuld salmiakspiritus eller lignende pr. liter vand og træk af med gummiskraber eller en tør klud.  
  
det er vigtigt at færdiggøre den enkelte rude straks, da ruden ikke må tørre af sig selv. puds aldrig vinduer i direkte sollys og i frostvejr. er der problemer med at få ruden helt ren, kan keramisk rens løse problemet. den udvendige afvaskning bør også omfatte karm og ramme.